Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 356

42. Cikk Külön megállapodások PP-98 A Tagállamok saját részükre, az általuk elismert üzemeltető szervek és az erre szabályszerűen feljogosított más szervek részére fenntartják azt a jogot, hogy olyan távközlési kérdésekről, amelyek általánosságban nem érintik a Tagállamokat, külön megállapodásokat kössenek. E megállapodások azonban nem állhatnak ellentétben a jelen Alapokmány, az Egyezmény vagy az Igazgatási Szabályzatok feltételeivel a hatályosulásuk által más Tagállamok rádió szolgálataiban esetlegesen okozott káros zavar tekintetében, és általában a hatályosulásuk által más Tagállamok egyéb távközlési szolgálatai üzemeltetésében esetlegesen előidézett műszaki zavar tekintetében.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes